OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA:602-03/19-01/24

URBROJ:238-30-01-19-02

U Poljanici Bistranskoj, 24.09.2019.

ZAPISNIK 36. SJEDNICE ŠKOLSKOG ŠKOLSKOG ODBORA

održane 23. rujna 2019. u prostorijama OŠ Bistra

Prisutni: Katica Pejakić, Dražen Blažeković, Ana Medvidović, Mirjana Eršek, Sandra Brezec

Odsutni: Snježana Heric, Marija Bažulić

Ostali prisutni: Eduard Kovačević-v.d. ravnatelja Škole, Vjekoslava Špoljar Kurek-tajnica Škole-zapisničarka

Sjednica je počela u 18.15 sati.

Na početku sjednice predsjednica Školskog odbora pozdravila je sve prisutne, te predložila slijedeći

D N E V N I R E D

Verifikacija zapisnika sa prošle sjednice

1. Raskid Ugovora o radu na zamolbu radnice – profesorice matematike
2. Raspisivanje natječaja nakon dobivanja prethodne suglasnosti za učitelja-icu matematike
3. Odluka po pozivnom natječaju za iznajmljivanje školske sportske dvorane
4. Odluka po pozivnom natječaju za prijevoz učenika u kino, kazalište i terensku nastavu
5. Izbor skupne police osiguranja za učenike temeljem pristiglih ponuda
6. Razno

U materijalima za sjednicu članovima Školskog odbora dostavljen je i zapisnik 35. sjednice Školskog odbora.

Nakon prijedloga predsjednice Školskog odbora za verifikaciju zapisnika, **članovi Školskog odbora jednoglasno su prihvatili zapisnik sa prošle sjednice.**

Ravnatelj Eduard Kovačević predložio je dopunu dnevnog reda točkom: Rasprava o Kurikulu OŠ Bistra i Godišnjem planu i programu rada OŠ Bistra.

**Predloženi dnevni red uz navedenu dopunu jednoglasno je prihvaćen.** Točka: Rasprava oKurikulu OŠ Bistra i Godišnjem planu i programu rada OŠ Bistra bit će 6. točka dnevnog reda, a točka Razno bit će 7. točka dnevnog reda.

**Ad.1**.

Ravnatelj je objasnio kako je učiteljica matematike Suzana Bužanić podnijela pisani zahtjev za raskidom ugovora o radu, navodeći da zbog zdravstvenih razgloga nije u mogućnosti obavljati poslove svoga radnog mjesta.

**Članovi Školskog odbora jednoglasno su donijeli suglasnost da se Suzani Bužanić raskine ugovor o radu na neodređeno, puno radno vrijeme.**

Odlukom ravnatelja ugovorom o radu na određeno radno vrijeme, a najdulje do 60 dana zaposlen je Filip Brkić.

**Ad.2.**

Vezano uz točku 1. dnevnog reda za upražnjeno radno mjesto učitelja matematike na neodređeno, puno radno vrijeme potrebno je donijeti odluku o raspisivanju natječaja.

**Članovi Školskog odbora jednoglasno su donijeli Odluku o raspisivanju natječaju za radno mjesto učitelja matematike na neodređeno, puno radno vrijeme.**

**Ad.3.**

Prema raspisanom natječaju za zakup školskog prostoru svoje zamolbe podnijeli su:

KK Cedevita, Plesna udruga Ninaz, ŽRK Bistra, Hrvački klub Bistra, Glazbena škola Bonar i gospođa Mirjana Eršek za održavanje TRE vježbi.

**Članovi Školskog odbora donijeli su jednoglasnu odluku da se sa gore navedenim podnositeljima zamolbi sklopi ugovor o zakupu školskog prostora.**

**Ad.4.**

Prema raspisanom natječaju za prijevoz učenika u kino, kazalište i terensku nastavu pristigle su dvije ponude i to ponude: „Ivček prijevoza“ i „Meštrović d.o.o“.

Predsjednica Školskog odbora pročitala je ponude navedenih prijevoznika, koje su zatim dane na uvid i prisutnim članovima Školskog odbora.

**Nakon razmatranja ponuda Školski odbor donio je jednoglasnu odluku da se za prijevoz učenika u kino, kazalište i terensku nastavu izabere ponuda „Ivček prijevoza“.**

**Ad.5.**

Prema raspisanom pozivu za dostavu ponuda za osiguranje učenika od posljedica nesretnog slučaja pristile su zamolbe:

1. Uniqua osiguranje
2. Croatia osiguranje
3. Grawe
4. Agram-Euroherz
5. Agram Life
6. Agram Adriatic osiguranje

**Nakon što su članovima razmotrili sve navedene ponude, donesena je jednoglasna odluka da se za osiguranje učenika od posljedica nesretnog slučaja u školskoj godini 2019./2020. izabere ponuda Croatia osiguranja.**

**Ad.6.**

Ravnatelj Škole upoznao je članove Školskog odbora sa dijelovima Godišnjeg plana i programa OŠ Bistra, navodeći broj učenika u OŠ Bistra, broj učenika u područnim školama, broj zaposlenih u OŠ Bistra, nove zaposlenike-pripravnike.

Ravnatelj je obavjestio članove da je nabavljena sva oprema za koju su sredstva dobivena od Ministarstva znansoti i obrazovanja.

**AD.7.**

Gospođa Eršek postavila je dva pitanja. Prvo se odnosi na imenovanje člana Školskog odobra iz reda osnivača Škole, a drugo pitanje postavila je vezano uz izvođenje programa produženog boravka u drugom razredu.

Ravnatelj je odgovorio da smo podnijeli zahtjev Zagrebačkoj županiji za imenovanje člana Školskog odbora iz reda osnivača, ali prema našem zahtjevu nismo dobili nikakvo očitovanje od strani Zagrebačke županije.

Vezano uz izvođenje programa produženog boravka, ravnatelj navodi kako se je Općina Bistra očitovala da u svom proračunu nema sredstava za drugu grupu produženog boravka, odnosno učenike drugog razreda. U Općini navode da postoji mogućnost sufinanciranja druge grupe programa produženog boravka, ukoliko nakon što OŠ Bistra doznači račun za druge obrazovne materijale (radne bilježnice) ostane sredstava potrebnih za navedeni program produženog boravka.

Gospođa Mirjana Eršek iznijela je svoj prijedlog da učenici, uz suglasnost njihovih roditelja dolaze na nastavu bicklima. Predlaže edukaciju i testiranje u suradnji sa učiteljicom tehničke kulture i djeltnicima Policije.

Članovi Školskog odbora podržali su inicijativu gospođe Eršek, a ravnatelj je rekao kako će se založiti za realizaciju ovog prijedloga.

Obzirom da pitanja i prijedloga nije bilo, 36. sjednica Školskog odbora završila je u 19 sati i 30 minuta.

Predsjednica Školskog odbora: Zapisničarka:

Katica Pejakić Vjekoslava Špoljar Kurek